**Gwahoddiad i Ddyfynbris - Cydlynydd Busnes Digwyddiadadau Llangollen**

**DYDDIAD CAU: 4.00yh Dydd Mercher 12fed o Fehefin 2024**

**1. Cefndir**

Mae Cadwyn Clwyd am benodi Cydlynydd Busnes Digwyddiadau ar gyfer Llangollen, ar ran Gŵyl Fwyd Llangollen a phartneriaid allweddol eraill yn y dref. Mae'r prosiect yn cynnwys sefydlu Cydlynydd Busnes Digwyddiad Llangollen i hwyluso cydweithio rhwng busnesau lleol a digwyddiadau amrywiol yn Llangollen. Bydd y rôl hon yn canolbwyntio ar hyrwyddo rhwydweithio a chydweithio, cefnogi busnesau lleol, a chyfrannu at ffyniant cyffredinol Sir Ddinbych. Mae’r prosiect yn cyd-fynd ag amcanion Cronfa Ffyniant Gyffredin y DU (UKSPF) drwy feithrin balchder mewn lle, cynyddu cyfleoedd bywyd, a chefnogi busnesau lleol.

**2. Pwrpas rôl Cydlynydd Busnes Digwyddiad Llangollen**

Bydd prosiect Cydlynydd Busnes Digwyddiad Llangollen yn chwarae rhan hanfodol wrth hyrwyddo cydweithio rhwng busnesau a digwyddiadau lleol, a thrwy hynny wella ymgysylltiad cymunedol, cefnogi twf economaidd, a chyfrannu at ffyniant Sir Ddinbych. Bydd y rôl yn cyflawni’r amcanion canlynol:

2.1 Cydlynu busnesau lleol a sicrhau eu cyfranogiad gweithredol mewn digwyddiadau allweddol megis Gŵyl Fwyd Llangollen, Fringe Llangollen, Gŵyl y Nadolig, digwyddiadau Rheilffyrdd Llangollen, a’r Eisteddfod Ryngwladol.

2.2 Sefydlu a chynnal perthynas gyda busnesau lleol, gan feithrin partneriaethau hirdymor a chyfleoedd noddi ar gyfer digwyddiadau.

2.3 Creu cronfa o o leiaf 50 o wirfoddolwyr a sefydlu grwp cyfathrebu negeseuon i gydlynu eu rhan mewn amrywiol ddigwyddiadau yn y dref yn effeithlon.

2.4 Nodi cyfleoedd i fusnesau gydweithio yn ystod digwyddiadau, megis cynnigion arbennig yn ystod gwyliau neu osod stondinau tu allan i’w siopau pan fydd strydoedd ar gau.

2.5 Mesur y buddion a ddaw i fusnesau drwy gymryd rhan mewn digwyddiadau dros y cyfnod.

**3. Manyleb Gwaith a Gofynion y Cydlynydd Datblygu**

3.1 Bydd contract y Cydlynydd ar sail hunangyflogedig.

3.2 Mae hwn yn brosiect 6 mis, yn dechrau Mehefin 2024 (neu cyn gynted ag y bo’n ymarferol) ac yn cael ei gwblhau ar 10fed o Ragfyr 2024.

3.3 Bydd gofyn i’r Cydlynydd Datblygu gyflawni’r swyddogaethau canlynol:

i. Cydlynu Busnes: Bydd y cydlynydd yn cyfarfod â busnesau lleol, yn deall eu hanghenion a'u galluoedd, ac yn eu hannog i gymryd rhan mewn digwyddiadau. Bydd hyn yn cynnwys cyfathrebu rheolaidd, cylchlythyrau e-bost, a chyfarfodydd wyneb yn wyneb.

ii. Rheoli Gwirfoddolwyr: Sefydlu cronfa ddata o wirfoddolwyr a sefydlu grwp cyfathrebu negeseuon ar gyfer cydlynu. Recriwtio, hyfforddi a defnyddio gwirfoddolwyr ar gyfer tasgau amrywiol sy'n gysylltiedig â digwyddiadau.

iii. Nawdd ar gyfer Digwyddiadiadau: Nodi a sicrhau noddwyr ar gyfer pob digwyddiad, gan ganolbwyntio ar sefydlu partneriaethau hirdymor.

iv. Cydweithredu rhwng Busnesau: Hwyluso cydweithrediadau rhwng busnesau, gan awgrymu strategaethau er budd y ddwy ochr yn ystod digwyddiadau.

v. Mesur Canlyniad: Datblygu system ar gyfer olrhain effaith cyfranogiad busnesau mewn digwyddiadau, gan gynnwys manteision economaidd a metrigau ymgysylltu cymunedol.

vi. Casglu Data Holiadur: Cynhyrchu a chasglu data holiadur o bob digwyddiad i gasglu adborth gan fynychwyr a busnesau. Bydd hyn yn helpu i werthuso effeithiolrwydd y digwyddiadau a nodi meysydd i'w gwella.

vii. Bydd y Cydlynydd yn gyfrifol am weithredu cynllun hyrwyddo. Gall hyn fod trwy gyfryngau cymdeithasol, datganiadau i'r wasg, ac unrhyw ddull arall a drafodir gyda Cadwyn Clwyd.

**Gofynion Eraill:**

viii. Adrodd yn ôl i Grŵp Llywio o randdeiliaid allweddol i sicrhau cyfathrebu ac adborth rheolaidd ar y digwyddiadau a gwaith cyffredinol y Cydlyndd.

ix. Sicrhau bod y prosiect yn cael ei fonitro a’i werthuso’n effeithiol, i ddadansoddi unrhyw wendidau, cyfleoedd a gollwyd neu ddulliau newydd o ymgysylltu.

x. Cynorthwyo swyddog prosiect Cadwyn Clwyd i ddogfennu'r dangosyddion perfformiad sy'n ofynnol ar gyfer cyllidwyr a sicrhau y cedwir at ganllawiau cyhoeddusrwydd.

xi. Bydd angen i’r prosiect ddilyn polisi Iaith Gymraeg a chanllawiau cyhoeddusrwydd Cadwyn Clwyd. Rhaid i'r holl ddeunyddiau at ddefnydd y cyhoedd gael eu cynhyrchu'n ddwyieithog (Cymraeg-Saesneg) a chydnabod y cymorth ariannol.

xii. Bydd cyllideb ar wahân ar gael ar gyfer y costau isod. Cadwyn Clwyd fydd yn dal y gyllideb hon. Bydd yn ofynnol i'r Cydlynydd gael dyfynbrisiau yn unol â pholisi caffael Cadwyn Clwyd. Ar ôl derbyn dyfynbrisiau bydd Cadwyn Clwyd yn comisiynu ac yn talu cyflenwyr yn uniongyrchol am nwyddau a gwasanaethau sy'n ymwneud â'r prosiect.

***Dod a Gwirfoddolwyr at ei gilydd £2,500***

Trefnu cyfarfod gwirfoddolwyr i feithrin ysbryd tîm a darparu hyfforddiant.

Mae'r gyllideb yn cynnwys llogi lleoliad, arlwyo, a deunyddiau ar gyfer sesiynau hyfforddi.

Deunyddiau hyrwyddo ar gyfer recriwtio gwirfoddolwyr.

***Deunyddiau Hyrwyddo £2,500***

Dylunio ac argraffu deunyddiau hyrwyddo i godi ymwybyddiaeth ymhlith busnesau lleol. Cynnwys pamffledi, taflenni, a baneri ar gyfer digwyddiadau a recriwtio gwirfoddolwyr.

***Logisteg Digwyddiad £2,500***

Talu costau sy'n ymwneud â logisteg digwyddiadau megis gosod stondinau, cau a chydgysylltu. Sicrhau bod gan fusnesau’r seilwaith angenrheidiol i gyfranogi’n effeithiol.

***Costau Holiadur £2,500.***

Costau cyfathrebu a holiadur.

**4. Manyleb Person**

Profiad

• Profiad o weithio gyda busnesau i ddatblygu a gweithredu prosiectau ar y cyd.

• Profiad o gyfathrebu a chysylltiadau cyhoeddus, a gweithio gyda'r wasg, y cyfryngau a llwyfannau ar-lein.

• Profiad o sicrhau nawdd yn llwyddiannus ar gyfer prosiectau a mentrau.

• Profiad o recriwtio gwirfoddolwyr ac o gydlynu a meithrin gallu o fewn grwpiau gwirfoddol.

• Profiad o reoli, cyflwyno a monitro prosiectau.

• Profiad ymarferol o ddatblygu a chyflwyno digwyddiadau llwyddiannus

• Profiad o gaffael / cyrchu dyfynbrisiau gan gyflenwyr a chadw cofnodion ariannol.

Gwybodaeth, Sgiliau a Galluoedd

• Yn llawn cymhelliant, yn drefnus ac yn gweithredu ar sicrhau canlyniadau.

• Y gallu i ddod â busnesau at ei gilydd i weithio mewn partneriaeth ar gyfer nodau cyffredin.

• Sgiliau TG cymwys gan gynnwys gwybodaeth ymarferol o Microsoft Office, cynhyrchu taenlenni/data a phoblogi llwyfannau cyfryngau cymdeithasol.

• Y gallu i gyflwyno digwyddiadau/arddangosfeydd ar amser ac o fewn y gyllideb.

• Sgiliau rhyngbersonol a chyfathrebu rhagorol, yn ysgrifenedig ac ar lafar.

Gofynion Hanfodol

• Presenoldeb wythnosol yn Llangollen – tra gall elfen o weithio gartref fod yn rhan o'r rôl, rhaid i'r cydlynydd fod â phresenoldeb yn Llangollen yn wythnosol drwy gydol y contract.

• Ar gael i weithio gyda'r nos ac ar benwythnosau yn ôl y galw.

1. **Cyfarwyddiadau i Gyflenwyr Sy’n Darparu Dyfynbris**
	1. Y GYLLIDEB SYDD AR GAEL AR GYFER RôL Y CYDLYNYDD HWN YW £17,000 (ynghyd â TAW)
	2. Er mwyn cael ei ystyried ar gyfer y gwaith bydd gofyn i’r cyflenwr gyflwyno dyfynbris wedi’i gostio, sy’n dangos ei fod yn gallu bodloni’r gofynion a bod ganddo’r sgiliau a’r profiad angenrheidiol i ymgymryd â’r Contract mewn modd effeithiol a chost-effeithiol.
	3. Dylai’r ymgeisydd ddarparu’r wybodaeth ganlynol yn ei gyflwyniad:
2. Cyfanswm cost sefydlog gydag arwydd o nifer arfaethedig y dyddiau gyda chyfraddau dydd/awr, gan ystyried teithio, milltiroedd a chynhaliaeth y mae’n rhaid eu cynnwys. Rhaid nodi cyfanswm pris clir ar gyfer gwneud y gwaith a chynnwys TAW lle bo’n berthnasol.
3. Rhaid i’r cyflwyniad gynnwys methodoleg, uchafswm o 2 ochr A4, ar gyfer cwblhau’r prosiect, gan nodi cerrig milltir a manylu ar amserlenni ar gyfer cwblhau’r elfennau amrywiol. Rydym yn annog cynnwys ffeithluniau ategol, megis siart Gantt neu siart lif, i ddangos bod yr amrywiaeth o gyflawniadau a thasgau i osod llinellau amser wedi’w cwblhau.
4. Hoffem weld crynodeb o waith blaenorol ac enw(au) a CV yr holl bersonel a fydd yn ymwneud â’r prosiect. Rhaid nodi unrhyw drefniadau is-gontractio yn glir.
5. Dylai’r dyfynbris nodi enw, cyfeiriad, rhif cofrestru’r cwmni (os yw’n berthnasol) a manylion cyswllt y cwmni sy’n cyflwyno’r dyfynbris.
6. Tystiolaeth i ddangos bod gan y cyflenwr ddigon o yswiriant i gyflawni’r contract.
7. Datganiad nad yw’r cyflenwr wedi rhoi, yn uniongyrchol, fudd o unrhyw fath i unrhyw un a gyflogir gan, neu fel arall sy’n gysylltiedig â Cadwyn Clwyd at ddiben cael triniaeth ffafriol.
8. Er mwyn osgoi gwrthdaro buddiannau, rhaid i’r ymgeisydd llwyddiannus ddatgelu unrhyw gomisiynau eraill a allai effeithio ar y comisiwn hwn.
	1. Cyfrifoldeb y cyflenwr yw cael gafael ar yr holl wybodaeth sydd ei hangen ar gyfer paratoi ei ddyfynbris
	2. Rhaid naill ai lanlwytho cyflwyniadau dyfynbrisiau drwy system cyflwyno blwch post Sell2Wales NEU eu hanfon drwy e-bost at admin@cadwynclwyd.co.uk. Rhaid i bob cyflwyniad fod yn gydnaws â Microsoft Word neu ADOBE Acrobat Reader.
	3. Bydd cyflwyniadau’n cael eu hasesu ar:
* Pris (20 marc) 20%
* Dull, Profiad a Gwybodaeth 80%

Ymateb i’r briff (40 marc)

Tystiolaeth bod yr ymgeisydd yn deall y briff yn llawn ac esboniad clir o sut y caiff y contract ei gylfawni o fewn yr amserlenni arfaethedig.

Profiad yr Ymgeisyddd (40 marc)

Sgiliau perthnasol yr ymgeisydd a phrofiad o weithio ar brosiectau tebyg

* 1. Bydd y dewis terfynol o gyflenwr yn unol â gweithdrefnau caffael Cadwyn Clwyd ac mae penderfyniad Cadwyn Clwyd yn derfynol. Ni fydd Cadwyn Clwyd wedi ymrwymo i dderbyn unrhyw un o’r dyfynbrisiau a dderbyniwyd, na’r isaf o unrhyw un o’r dyfynbrisiau a dderbyniwyd. Yn ogystal, nid oes rheidrwydd ar Cadwyn Clwyd i ddechrau trafodaeth gyda chyflenwyr aflwyddiannus.
	2. **Y DYDDIAD CAU AR GYFER CEISIADAU / YMATEBION yw 4pm Dydd Mercher 12fed o Fehefin 2024**

Bydd unrhyw ddyfynbrisiau a dderbynnir ar ôl y dyddiad cau hwn yn cael eu gwrthod yn awtomatig.

* 1. Dylai dyfynbrisiau fod yn agored i’w dderbyn am hyd at 90 diwrnod.

**Gwybodaeth Pellach**

5.10 I ofyn am ragor o wybodaeth neu i ofyn cwestiwn am y dyfynbris, defnyddiwch y botwm ‘Gofyn Cwestiwn’ ar Sell2Wales neu e-bostiwch admin@cadwynclwyd.co.uk. Bydd yr holl gwestiynau sy’n ymwneud â’r dyfynbris, boed wedi’u derbyn drwy Sell2Wales neu e-bost, yn cael eu cyhoeddi ar Sell2Wales a bydd ymatebion i gwestiynau ar gael i bawb sydd â diddoreb.

1. **Telerau ac Amodau**
	1. Y cleient fydd Cadwyn Clwyd Cyfyngedig
	2. Bydd yr holl ddeunydd a gynhyrchir yn eiddo i’r cleient ac yn hawlfraint iddo. Bydd hawlfraint pob adroddiad, unrhyw wybodaeth ddigidol a ffotograffau a gynhyrchir, ac unrhyw hawliau eiddo deallusol yn aros gyda’r cleient.
	3. Bydd yn ofynnol i’r cyflenwr llwyddiannus ymrwymo i gytundeb ysgrifenedig gyda Chadwyn Clwyd ar gyfer cyflawni’r Contract. Mae gan Cadwyn Clwyd yr hawl i derfynu’r Contract os nad yw’n fodlon ar y cynnydd a wnaed gan yr ymgeisydd ar unrhyw adeg yn ystod y cyfnod y prosiect.
	4. Bydd yn ofynnol i’r ymgeisydd gysylltu’n agos â Swyddog Cadwyn Clwyd sy’n goruchwylio’r prosiect, darparu diweddariadau pan ofynnir amdanynt a chynorthwyo i ddangos tystiolaeth o weithgarwch ac allbynnau’r prosiect.
	5. Rhaid i’r cyflenwr llwyddiannus ddal yswiriant digonol bob amser.
	6. Bydd y cyflenwr yn hysbysebu Cadwyn Clwyd os bydd yn mynd yn fethdalwr neu’n mynd trwy newid rheolaeth ar ôl cyflwyno ei gynnig ond cyn dyfarnu’r contract, a fydd yn sail ddigonol i Gadwyn Clwyd beidio â dyfarnu’r contract i’r cyflenwr hwnnw.
	7. Rhaid i brosiectau gydymffurfio â gofynion cyhoeddusrwydd Cadwyn Clwyd a Llywodraeth y DU. Dylai pob prosiect roi cyhoeddusrwydd i’r gefnogaeth a dderbyniwyd wrth gyfathrebu’r prosiect i fuddiolwyr a / neu’r cyhoedd yn gyffredinol. Mae’n ofynnol bod Cadwyn Clwyd yn cael gwybod am fentrau cysylltiadau cyhoeddus sy’n ymwneud â phrosiectau a gefnogir gan Cadwyn Clwyd, a bod yn rhaid i Cadwyn Clwyd lofnodi unrhyw ddatganiadau i’r wasg a baratowyd cyn eu dosbarthu. Rhaid i bob deunydd printiedig a digidol i’w ddefnyddio gan y cyhoedd gael ei gymeradwyo gan Cadwyn Clwyd cyn cyhoeddi.
	8. Mae Cadwyn Clwyd yn trin preifatrwydd data o ddifrif ac yn cydymffurfio â phob agwedd ar ffarmwaith deddfwriaethol diogelu data’r DU. Gallwch weld ein polisi preifatrwydd yma <http://cadwynclwyd.co.uk/wp-content/uploads/Cadwyn-Clwyd-Privacy-Policy.pdf> sy’n esbonio sut rydym yn diogelu eich hawliau pernonol.
	9. Mae’r cyflenwr llwyddiannus yn cadarnhau y bydd y gwaith yn cael ei wneud yn unol â’r dyddiadau sydd wedi’u cynnwys yn y dogfennau dyfynbris, oni bai y cytunir yn wahanol gan y partion.
	10. Gellir talu ffi’r ymgeisydd penodedig mewn rhandaliadau ar ôl cwblhau camau cytunedig y Prosiect i foddhad Cadwyn Clwyd. Gall y cyflenwr gyflwyno Rhaglen Waith ac Amserlen Dalu arfaethedig yn ei gynnig. Cytunir ar yr amserlen dalu derfynol yn y cyfarfod cychwynnol rhwng Cadwyn Clwyd a’r cyflenwr llwyddiannus.
	11. Ni all Cadwyn Clwyd ddarparu unrhyw daliadau ymlaen llaw i Gontractwyr / Ymgynghorwyr / Cyflenwyr. Rhaid i’r holl daliadau fod yn seiliedig ar y canlyniadau cwblhau a’r camau prosiect. Rhaid i’r cyflenwyr allu dangos tystiolaeth o’r gwaith a wnaed ac a gwblhauar gyflwyno anfonebau i Cadwyn Clwyd. Ni ellir rhyddhau taliad heb dystiolaeth o’r fath.
	12. Telerau talu Cadwyn Clwyd yw 30 diwrnod.